विधि परीक्षाओं के फॉर्म जमा की तारीखें घोषित
विक्रम विवि ने बीएएलएलबी (ऑनर्स) की पहले, दूसरे, चौथे व आठवें सेमेस्टर आैर एलएलएम प्रथम वर्ष के रेगुलर, प्राइवेट एवं पूर्व विद्यार्थियों से ऑनलाइन तथा बीएएलएलबी (ऑनर्स) 9वें सेमेस्टर के सभी विद्यार्थियों से ऑफलाइन माध्यम से परीक्षा फॉर्म जमा करने की तारीखें घोषित की हैं। विद्यार्थी बगैर विलंब शुल्क के 30 दिसंबर से 6 जनवरी तक फॉर्म जमा कर सकेंगे। 100 रुपए विलंब शुल्क के साथ 7 से 11 जनवरी तक आैर 750 रुपए विलंब शुल्क के साथ 12 से 14 जनवरी तक फॉर्म जमा होंगे। दो हजार रुपए विलंब शुल्क के साथ 15 जनवरी से परीक्षा शुरू होने के पांच दिन पूर्व तक फॉर्म जमा किए जा सकेंगे। जिन विद्यार्थियों ने पूर्व में परीक्षा फॉर्म ऑनलाइन अथवा ऑफलाइन जमा किया था, वे इस बार भी उसी अनुसार परीक्षा फॉर्म जमा करेंगे। कई महीनों से विद्यार्थी फार्म जमा नहीं कर पाने के कारण परेशान थे।
विक्रम विश्वविद्यालय
hin_Deva hin_Deva mai_Deva